
PROOEMIUM 

Observationes  liasce  ad  finem  non  perduclas  in  lucem 
edere,  nisi  dissertationem  inaiiguralem  coactus  fuissem 
scribere,  nunquam  suscepissem.  Non  qui  arbitrer,  hujus- 
modi opuscula  ipsa  natura  fieri,  ut  perfecta  esse  non 
possint;  videmus  enim  editas  novissimo  tempore  Dor- 
pati  et  Lipsiae  dissertationes,  quae  scientiam  physiologi- 
cam non  dubium  est  quin  valde  auxerint:  sed  hujus- 
modi opuscula  in  doctorum  virorum  judicium  cadere  non 
solent,  partim  quia  in  paucorum  cognitionem  veniunt, 
maxime  autem  quia  transferendis  iis  in  linguam  ad  hanc 
rem  minime  adaptatam  satis  provisum  est,  ne  quum 
alii,  tum  ipsi  ii,  in  quorum  manibus  sunt,  aditum  ad  ea 
intelligenda  ullum  inveniant.  Qti^ttiobrem  iconum  etiam 
huic  opusculo  adjiciendarum  operam  ef  sumtus  omisi, 
quamvis  passim  locis  ad  illustrandam  rem  utiles  fuissent. 
Addendum  denique,  tales,  qualis  haec  est,  disquisitiones 
multum  otii  requirere,  multumque  curae,  an  plus  for- 
tasse, quam  quod  mihi  a semestri  inde  studii  medici 
septimo  munus  meum  permiserit,  decernere  nequeo. 

Vetustiores  libros  de  processibus,  quibus  vulnera  cutis 
subjecta  sunt,  agentes  longe  superat  Hunteri  opus  (uber 
BIut,  Entziindung  und  Scliusswunden)  et  naturae  obser- 
vatione excellens  et  ingeniosis  hypolhesibus  abundans. 
Qui  quid  de  regeneratione  cutis  et  sentiat  et  observa- 
verit, nunc  exponam. 

Si  prima  vulnerum  intentio,  quin  fiat,  obstaculum 
est,  secundaria  incipit  actio  ad  novam  formandam  sub- 

stantiara,  inflammatio;  quae  ubi  et  ipsa  successu  desti- 
tuitur, tertia  orditur,  granulatio.  Scissarum  per  vulnus 
partium  sanationem  si  ipsi  naturae  committas,  donec 
vasorum  ora  clausa  sint,  necessario  inflammatio  emergit, 
quae  consituendae  intentionis  gratia  eandem,  quae  in 
fuso  sanguine  erat,  materiam  comparat;  exsudationem 
enim  lymphae  coagulantis  excitat.  Hu uterus  hanc  in- 
flammationem adhaesivam,  eam,  quae  suppurationi  prae- 
cedit, suppurativam  appellat. 

Granulationes  incrementum  materiae  animalis  sunt 
et  exsudatione  coagulantis  lymphae  constituuntur.  Veri- 
simiilimum  est,  et  pristina  vasa  in  hanc  novam  sub- 
stantiam dilatari,  et  nova  in  eadem  nasci,  ita  ut  granu- 
lationes vasis  abundent.  Cujus  novae  substantiae  super- 

ficies  eodem  modo,  quo  partes,  quae  eam  genuerunt, 
ad  suppurationem  vergit.  Vulnera  aeri  exposita  granu- 
lationem non  prius  efficiunt,  quam  inflammatio  desierit. 
Granulationes  superficiem  convexam  habent,  ulcerationes 
concavam;  magnam  punctorum  eminentium  copiam  prae- 
bent, ita  ut  horridae  visu  sint.  Quae  eminentiae  quo 
minores  sunt,  eo  benigniores  granulationes,  hoc  est,  eo 
majorem  vim  vitalem  habent  difficiliusque  in  ulcera  et 
gangraenam  vertuntur. 

Simulae  granulationes  exstiterunt,  incipit  cicatrisatio. 
Partes  interrupta  continuitate  dimotae  per  hanc  novam 
substantiam  rursus  appropinquantur.  Contractio  fit  om- 
nibus in  locis,  maxime  autem  ab  altero  margine  ad 
alterum,  ita  ut  circuitus  vulneris  centro  appropinquetur. 
Praeter  eam,  quae  in  granulationibus  est,  contrahendi 
vim  altera  similis  in  margine  cicatrisatae  culis  viget 
granulationum  contractionem  adjuvans.  Probabile  est, 
hanc  marginum  vim  granulationibus  jam  cicatrisatis  in- 
sitam esse,  quia  primitiva  cutis  constrictum  marginem 
plicatura  circumdat. 

Quantum  granulationes  contrahuntur,  tantum  pri- 
stina proximorum  locorum  cutis  attrahitur,  ut  eam 
partem  tegat,  quae  integumentum  amisit.  Quae  res  ita 
procedit,  ut  initio  quidem  cutis  in  pristinum  tantummodo 
situm  referatur,  postea  autem  primitivos  fines  dilatata 
excedat;  ita  ut  obtrudatur  quaestio,  circumdata  sane- 
scenti vulneri  cutis  crescendo  an  dilatando  modo  augeatur? 
Hunterus  priorem  opinionem  verisimiliorem  judicat  et 
huic  processui  interstitialis  incrementi  nomen  impertit, 

Cutis,  quod  ad  texturam  attinet,  substantia  est  a 
granulationibus,  super  quibus  nascitur,  diversissima. 
Neque  vero  facile  est  disquisitu,  novaene  materiae  ac- 
cessu, hoc  est,  nova  textura,  quae  in  granulationibus 
resideat  et  ex  iis  exsistat,  an  mutatione  sola  granulatio- 
num superficiei  haec  cutis  formetur.  observatio- 

num ambiguitatem  necesse  est  ad  vasorum  actionem 
ita  pertinere,  ut  vel  novam  texturam  in  extera  granu- 
lationum superficie  forment,  vel  structuram  suam  mutent. 

Invenimus,  novam  cutem  e circumdata  ipsi  pristina 
nasci  solere,  tanquam  continuatio  ejus  sit;  quae  tamen 
non  semper  observatur.  In  permagnis  enim  suppuran- 
tibus locis  et  maxime  in  ulceribus  inveteratis,  in  quibus 
et  circumdatae  cutis  margines  parum  contractioni  favent 
et  tela  cellulosa  paullulum  tantum  cedit,  nec  ipsa  pri- 
stina cutis  multum  ad  novam  formandam  propensa  est, 
nova  cutis  in  diversis  ulceris  locis  nascens  tamquam 
insulas  in  granulationum  superficie  format. 

Nunquam  regenerata  cutis  eundem  circuitum  habet, 
quem  vulnus,  in  quo  exstitit.  Si  in  ejusmodi  partibus, 
quae  laxa  cute  vestiuntur,  vulnus  sedem  habet,  ut  in 
scroto,  non  multum  novae  cutis  nascitur;  si  in  ejusmodi, 
quae  cute  parum  mobili,  ut  in  cranio,  tibia,  nova  culis 
paene  eundem  circuitum,  quem  vulnus,  habet. 

Nova  cutis  in  qua  parte  nascitur,  in  ea  nec  eadem 
extensione  nec  mobilitate  est,  qua  pristina.  Cujus  rei 
haec  causa  est,  quod  granulationibus,  quae  paene  immo- 
biles subjectis  partibus  infixae  sunt,  tamquam  funda- 
mento utitur.  Initio  regenerata  cutis  maxima  tenuitate 

est  et  teneritate,  postea  autem  crassior  fit  et  solidior. 
Levi  est  et  aequa  superficie  nec  plicaturam,  quam  in 
pristina  invenimus,  ostendit.  Praeterea  ampla  vasorum 
copia,  quae  postea  maximam  per  partem  vel  lympham 
continent,  vel  obstruuntur,  vel  resorbentur,  cutis  repleta 
est,  ita  ut  et  ipsa  et  substructae  ei  granulationes  deni- 
que albescant. 

Non  tam  cutis  in  formanda  epidermide,  quam  gra- 
nulationes in  formanda  cute  videntur  laborare;  nam  ubi 
nova  cutis  formata  est,  plurimum  epidermide  vestita 
deprehenditur.  Qme  quum  initio  maxime  tenuis  sit 
magisque  pulti  quam  corneae  substantiae  similis,  quo 
crassior  fit,  eo  majorem  laevitatem  atque  nitorem  induit 
pellucidiorque  apparet,  quam  antea. 

Rete  mucosum  tardius,  quam  epidermis,  crescit, 
nbnnunquam  omnino  non  nascitur.  Quod  imprimis  in 
nigris  hominibus  vulneratis  animadvertitur,  quorum  cica- 
trices post  longum  demum  temporis  spatium  cutis  nigri- 
tiem accipiunt. 

Quae  dixi,  docet  Hunterus.  Cujus  dissertationem 
duas  magni  momenti  res  ambigue  interpretatam  esse 
constat,  granulationum  in  permanentem  et  cuti  similem 
cicatricem  transitum  et  cicatricis,  quae  dicitur,  contra- 
ctionem. Quod  utrumque  ad  recentissima  usque  tempora 
vel  diversissimis  opinionibus  disjectum  vel  omnino  negle- 
ctum est.  Ita  Ros  er  (neue  Theorie  der  Fisteln  und 
Bruche,  Stuttg.  1840),  quum  granulationibus  amissas 
substantiae  partes  redintegrantibus  exiguum  pretium 
tribuat,  maximi  momenti  contractionem  cicatrisantis  sub- 


stantiae  judicat.  Henle  (Ztschrift  f.  rat.  Med.  II.)  hanc 
opinionem,  quae  tantam  contractionis  vim  statuit,  epi- 
crisi  subjiciens  contractionem  marginum  vulneris  et  ab- 
scessus, nisi  in  longitudinalium  scissurarum  marginibus 
et  in  eandem  partem,  in  quam  scissura  porrigatur, 
effectum  habeat,  sanando  vulneri  omnino  favere  non 
putat.  Enimvero  si  exsudata  substantia  in  contrariam 
partem,  quam  scissura  porrecta  sit,  contrahatur,  scissu- 
ram ipsam  eo  dilatari.  Quamobrem,  ut  rotundum  ulcus 
contractione  cicatrisantis  telae  claudatur,  necesse  esse, 
illud  more  sphincteris  comparatum  sit,  id  quod  minimam 
probabilitatem  habeat.  Semper  autem  vulneris  ulcerisque 
margines  prius  nova  substantia  necesse  esse  conjungan- 
tur, quam  contractis  iis  cicatrix  minuatur. 

Neque  tamen  hujusmodi  opinionibus,  sed  continua 
solum  adhibita  attentione,  quatenus  microscopica  obser- 
vatione adjuvatur,  certiores  nos  de  hac  re  facium  iri, 
sperare  licet.  Qua  in  observatione  ad  hoc  usque  tem- 
pus minorem,  decem  his  annis  nullam,  viri  docti  operam 
posuerunt,  quamvis  ceterae  exsudationum  formationes 
mutationesque  a multis  diligenter  perquisitae  sint. 

Henle  (iiber  Schleim-  und  Eiterbildung  und  ihr 
Verhaltniss  zur  Oberhaut.  Berlin  1838)  compositionem 
granulationum  ita  describit.  „In  der  obersten  Schicht 
der  Granulationen  einer  eiternden  Wunde  komuien  Zellen 
vor,  die  den  Eiterkornchen  gleichen,  deren  Kerne  aber 
nicht  durch  Essigsaure  zerfallen,  also  vvahre  primare 
Zellen ; in  einer  etwas  tieferen  Lage  ist  der  Kern  die- 
ser  Zellen  sehr  deutlich,  ihre  Schalen  durch  gegen- 

seitigen  Druck  polygonal.  Weiter  in  der  Tiefe  finden 
sich  die  Schalen  der  primaren  Zellen  ebenso  verandert 
und  im  allmaligen  Uebergange  zii  Zellgewebefasern,  wie 
in  dem  unreifen  Zellgewebe  des  Embryo  und  auf  der 
Wundflache  bei  directer  Vereinigung.  Ersle  Rudimente 
der  Zellgewebefasern  sind  die  langlichen  gekernten 
Korperchen,  welche  Giiterbock  gesehen  und  mit  Epi- 
telium-Cylindern  verglichen  hat.  Aus  dem  Allen  ergiebt 
sich,  dass  die  Bildung  neuer  Zellen  an  der  Oberflache 
der  Granulalionen  vor  sich  geht,  und  die  Verwandlung 
der  Granulalionen  im  Zellgewebe  (Narbensubstanz)  von 
der  Tiefe  der  Wunde  aus  allmalig  gegen  die  Oberflache 
fortschreitet.  Wenn  die  Granulalionen  bis  an  die  Kdr- 
peroberflache  vorgeschritten  sind,  so  werden  die  pri- 
maren  Zellen  nicht  mehr  zu  Zellgewebe,  sondern  zu 
Oberhaut.  Dies  ist  der  Process  der  Narbenbildung/^ 
Jul.  Vogel  („Entziindung  und  ihre  Ausgange^  in 
Wagners  Hdwbch  der  Physiol.  Bd  I.)  et  ipse  cicatri- 
sationem  non  minus  quam  ortuni  corporum  embryona- 
lium formandis  cellulis  semper  fieri  putat,  haec  scribens: 
„In  dem  Exsudate  entstehen  Zellenkerne  mit  Kernkor- 
perchen,  um  diese  bildet  sich  eine  Zellenwand,  und  die 
so  enlstandenen  primaren  Zellen  gehen  durch  Weiter- 
enlwicklung  in  bleibende  Gewebe  uber.  Dieser  Ueber- 
gang  des  entziindlichen  Exsudats  in  Organisation  kann 
auf  doppelte  Weise  vor  sich  gehen.  Schon  langst  bei 
ausseren  Verletzungen  von  den  praktischen  Chirurgen 
bemerkt  sind  die  Vorgange  durch  zwei  verschiedene 
Namen  --  Heilung  durch  erste  Vereinigung  und  Heilung 

durch  Granulationenbildung  — unterschieden  worden. 
Bei  der  Heilung  durch  erste  Vereinigung  geht  das  ent- 
ziindliche  Exsudat  sogleich  und  seiner  ganzen  Menge 
nach  in  Organisation  liber,  bei  der  durch  Granulation 
verwandelt  sich  der  grosste  Theil  desselben  in  Eiter; 
dann  theilt  sich  das  durch  die  fortdauernde  Entziindung 
bestandig  ausschwitzende  Exsudat;  ein  Theil  davon  wird 
zur  Eiterbildung,  ein  anderer  zur  Organisation  verwandt, 
und  die  Ersetzung  des  Substanzverlustes  erfolgt  sehr 
allmalig,  in  dem  Maasse,  ais  der  zur  Eiterbildung  ver- 
wandte  Theil  ira  Verhaltniss  zu  dem,  welcher  in  Orga- 
nisation iibergeht,  immer  kleiner  wird.  Die  genauere 
mikroskopische  Untersuchung  der  Granulationen  zeigt, 
dass  dieselbe  aus  zwei  wesentlich  verschiedenen  Ele- 
raenten  bestehen:  l)aus  Eiterkorperchen  2)  aus  primaren 
Zellen,  welche  in  der  Umwandlung  in  bleibende  orga- 
nische  Gebilde  begrilTen  sind.“ 

Alia  res  observationibus  nondum  satis  patefacta  ad 
vasorum  in  cicatrice  formationem  perlinet.  Quae  Henle 
(uber  Schleirn-  und  Eiterbildung  etc)  existimat  eodem 
modo,  quo  in  blastodermate , nasci,  ita  quidem,  ut  sin- 
gulae cellulae  crescentes  propter  eam,  quam  contineant, 
substantiam  rubescant  simulque  in  diversis  circuitus 
locis  cavas  continuationes  promittant  denique  similibus 
vicinarum  cellularum  continuationibus  occurrentes.  Henle 
in  granulationibus  saepe  granosas  ovatasque  cellulas,  quae 
maximam  diametrum  0,011  linearum  et  finem  utrumque 
in  tubulosas  paullatim  attenuatas  continuationes  porre- 
ctum habebant,  reperit.  Tegumenta  harum  cellularum 

acido  acelico  solvebantur,  dum  granosa,  quam  contine- 
bant, substantia  non  soluta  dispergebatur,  nucleus  et 
ipse  non  solutus  residebat.  Visibilia  denique  vasa  et 
granulationum  et  pseudo-membranarum  in  singulis  locis 
nasci,  unde  tamquam  e centris  stellata  pandantur,  prius- 
quam in  systema  vasorum  capillarium  coacta  cum  sana- 
rum partium  vasis  capillaribus  coalescant,  omnes,  qui 
haec  observarunt,  una  voce  pronuntiant. 

Gerber  (Lehrbuch  der  allg.  Anatomie  des  Men- 
schen.  1841)  diaphanas  strias  nasci  dicit,  quae  cre- 
scentes ramos,  quibus  inter  se  retis  in  formam  conjun- 
gantur, undique  promittant.  Perfecta  vasorum  retia 
cum  villorum  intestinalium  retibus  et  cum  salamandra- 
rum  larvarum  branchiis  confert.  Pulcras  injectorum 
vasorum  capillarium  imagines  e granulationibus  ortorum 
Liston  edidit  (medico  - chirurg.  transactions.  Vol.  V); 
maxime  exiguorum  vasorum  diametrum  0^006  linearum, 
ambiguam;  inter  0,003  et  0,008  lineas  esse,  praeterea 
ea  nodos  formare,  serpentis  in  formam  porrigi  et  nu- 
merosas anastomoses  habere,  comperit. 

Skoda  et  Kolletschka  (Oestreich.  medie.  J.-B. 
Bd.  XIX)  nova  vasa  in  plasticis  pericardii  exsudationi- 
bus  describunt.  In  planitie  membranae  serosae,  qua 
hoc  solidum  exsudatum  inclusum  erat,  majora  minora- 
que  sanguinis  puncta  observabant,  quae  in  rubras  ma- 
culas ad  certam  normam  non  figuratas  confluebant,  vel 
ipsa  ita  asserta  erant,  ut  lineas  in  modum  vasorum 
conjunctas  praeberent.  Quibus  vasorum  initiis  continuo 
sanguinis  punctorum  incremento  jamjam  numerosioribus 

factis,  denique  nova  vasa  ex  hoc  processu  evadentia 
perspicue  cognoscebantur,  quuni  conjunctionem  cum  se- 
rosae membranae  vasis  inirent  et  solidi  exsudati  a 
serosa  membrana  solutione  divellerentur.  Haec  nova 
vasa  quum  primo  nisi  in  planitie  exsudatum  cum  mem- 
brana serosa  conjungente  non  perciperentur,  paullatim 
in  profundiora  exsudati  strata  porrigebantur,  numero 
augebantur,  crassiora  et  tortilia  fiebant,  purpureum  san- 
guinem continebant.  Post  aliquod  tempus  et  numero 
et  magnitudine  rursus  minuebantur,  donec  dignosci  am- 
plius non  possent. 

His,  quae  attuli,  quid  de  processibus  in  cicatrizante 
cute  locum  habentibus  adhuc  cognitum  sit,  exposuisse 
mihi  videor.  Earum,  quas  attigi,  opinionum  summam 
his,  quae  sequuntur,  complecti  licet. 

1)  Amissae  substantiae  cutis  partes  maxime  a vul- 
neris marginibus  regenerantur.  2)  Haec  regeneratio 
constat  nova  et  sanguinea  formatione,  quae  tamen,  an- 
tequam magnas  mutationes  experta  sit,  in  manentem 
cicatricem  non  transit.  3)  Hujus  processus  proprium 
formatione  et  metamorphosi  cellularum  constat.  4)  Vasa 
granulationum  aut  cellulis,  ut  in  blastodermate,  nascun- 
tur, quae  continuationibus  inter  se  conjunguntur  (Henle), 

' aut  forma  diaphanarum  striarum  inter  se  tamquam  ramis 
conjunctarum  (Gerber),  fortasse  etiam,  ut  in  aliis  ex- 
sudationibus  organisatione  gaudentibus  (Skoda  et  Kol- 
letschka),  forma  sanguine  repletorum  interstitiorum, 
quae  postea  parietibus  acceptis  inter  se  conjunguntur. 

Quibus  absolutis,  haec  mihi  videntur  disquirenda. 

1)  Quomodo  contractio,  quae  dicitur,  vulneris  marginum 
efficiatur.  2)  Quibus  elementis  granulationes  consistant 
et  quomodo  sanguinem  accipiant.  3)  Quibus  mutatio- 
nibus subjectae  sunt,  antequam  in  manentem  cicatricem 
transeant. 

Quibus  quaestionibus  et  satisfacerem,  haec  obser- 
vavi. 

I.  Cuniculi  e posteriore  dorso  cutis  partem,  fere 
digitum  quadratum  amplam,  excidi  et  vulnus  ab  alieno- 
rum corporum  aditu  defendi.  Postero  die  exigua  copia 
serosi  puris  in  vulnere  collecta  margines  cutis  texit; 
abstersa  autem  quum  sectura  esset,  eandem  acritudinem 
offerebat  quam  pridie. 

Tertio  die  inferior  planities  vulneri  impositi  lini 
pure  imbuta  erat,  a cutis  marginibus  undique  flavida 
cuticula,  tres  fere  lineas  longa,  tertiam  lineae  partem 
crassa,  facilis  divulsu,  in  medium  porrecta  erat.  Micro- 
scopicae  observationi  et  in  marginibus  et  in  superficie- 
bus  aequum  et  structura  carens  blastema  apparebat,  in 
quo  numerosi,  maximam  partem  alii  ab  aliis  separati» 
ad  imperfectam  rotunditatem  figurati  nuclei,  diametrum 
habentes  a 0,0025  ad  0,0028  lin.,  dispersi  erant.  Nu- 
cleolus lucidus  nisi  in  paucis  maximis  non  apparebat. 
Qui  nuclei  acido  acetico  non  mutabantur,  quod  in  cor- 
pusculis puris  passim  objectui  impositis  nucleum  dupli- 
citer vel  tripliciter  scissum  propellebat.  Inferior  hujus 
cuticulae  et  marginibus  vulneris  proxima  pars  constabat 
laxa  tela  jungente,  cujus  latae  cellae  et  ipsae  blaste- 
mate  repletae  erant.  Longas  et  rectas  fibras  e nucleis 

exortas  mediocris  latitudinis  continebat  et  sine  dubio 
fascia  subcutanea  erat,  quae  infiltrato  exsudato  dilatata 
exordium  regenerandae  substantiae  formare  videbatur. 

Quarto  die  cuticula,  quam  descripsi,  crassior  facta 
erat.  Cujus  e superficie  excisa  pars  et  microscopio 
subjecta  praeter  lucidos  nucleos  tenuiter  granulatos 
etiam  cellulas  granulatas  (Kdrnchenzellen)  diametrum 
0,007  vel  0,0083  lin.  longam  habentes  offerebat.  Im- 
pressione in  objectum  facta,  nuclei  cum  adhaerente 
blastemate  sub  forma  corpusculorum  caudatorum  sepa- 
rabantur; adhaerens  autem  blastema  nonnisi  concentra- 
tiore  acido  acetico  adhibito  et  longiore  tempore  inter- 
jecto pallescebat,  non  prorsus  evanescebat. 

Quinto  die  maxima  vulneris  pars  molli  et  pulti 
simili  cute  obducta  erat,  quae  sexto  die  non  manserat 
modo,  sed  crassior  facta  erat. 

Septimo  die  haec  puls  in  superficie  dura  crusta 
coorta,  excepto  paucorum  digitorum  quadratorum  loco, 
totum  vulnus  medium  obtegebat.  Quod  postquam  sim- 
plice  tectura  imposita  ad  duodecimum  usque  diem  in-, 
tactum  remansit,  hoc  die  apertura  eadem  magnitudine, 
qua  acus  capitulum,  in  medio  inveniebatur,  area  cra- 
stosae  et  humidae  speciei  cincta,  quam  rursus  margo 
cicatricis  in  modum  formatus  crinibusque  nullis  tectus 
latitudine  unius  duarumve  linearum  circumdabat,  ita  ut 
totus  locus  crinium  expers  inaequalem  circulum  quinque 
vel  sex  lineas  amplum  formaret. 

Quo  circulo  una  cum  proximis  partibus  exciso,  ab 
interiore  superficie  infundibulum  paullatim  angustatum 

et  in  parvam  exteriorem  aperturam  evadens  percipieba- 
tur, cui  proxime  circumdata  culis  pars  nonnullas  lineas 
lata  duplici  crassilie  et  duritie  erat.  Qui  durus  locus 
ab  exteriore  ad  interiorem  partem  sectus  carnosam  spe- 
ciem et  fibras  offerebat,  quae  oblique  ia  superficiem 
assurgentes  medium  infundibulum  duarum  linearum  lati- 
tudine circumdabant.  In  eandem  regionem  decurrentes 
etiam  inermibus  oculis  sanguinolentae  striae  cernebantur. 

Tenuia  segmenta  verticalia  primo  nonnullis  in  locis 
aeque  granosa,  in  multis  vero  cum  aequali  striatura 
apparebant,  nec  tamen  ita,  ut  singulae  longiores  fibrae 
vel  ex  his  compositi  fasciculi  dignosci  possent.  In  hanc 
materiam  inspersi  multi,  rotundi,  aequaliter  turbulenti, 
nucleolis  carentes  nuclei^  quorum  diametri  0,0045  vel 
0,005  lin.  longae  erant,  observabantur.  Adhibito  acido 
acetico,  substantia  fundamentalis  lucidissima  reddebatur 
et  paene  invisibilis;  dum  praeter  illos  rotundos  nucleos, 
qui  majorem  perspicuitatem  nacti  erant,  multi  etiam  alii 
in  longum  deducti  (quorum  longissimi  0,035  lin.  habe- 
bant) apparebant,  vel  in  rectarum  linearum  ordinem  vel 
circularium  verticillorum  dispositi,  qui  et  ipsi  parvulos 
nucleolos  non  continebant.  Nonnullis  in  locis  rotundo- 
rum in  oblongatos  nucleos  transitus  pulcherrima  cum 
perspicuitate  apparebat. 

Quo  longinquius  a centro  cicatricis  secturae  didu- 
cebantur, eo  oblongiorem  nuclei  figuram  obtinentes  adeo 
in  longum  porrigebantur,  ut  fibris  conjuncti  viderentur. 
Simul  normales  et  veteriores  telae  paullatim  numerosius 
immixtae  aderant,  fasciculi  scilicet  telae  jungentis,  per 

nucleos,  quos  descripsi,  eorumque  fibras  divisi,  profun- 
dioribus in  stratis  etiam  fasciculi  musculi  subcutanei. 

Flavescentes  striae  0,005  vel  0,008  lin.  longae 
eandemque  fere  in  regionem  porrectae,  distantia  vero 
multum  inter  se  diversae,  per  spatium  objecti  decurre- 
bant, raro  per  angulos  mediocriter  acuminatos  aliae  in 
alias  transibant,  saepenumero  lacunas  in  utroque  fine 
attenuatas  formabant.  Quibus  in  striis  non  modo  soli- 
dos parietes,  sed  ne  fines  quidem  satis  perspicuos 
animadverti;  substantia,  quam  continebant,  diluto  acido 
acetico  tumescebat  initio,  et  passim  corpusculorum  san- 
guinis imagines  occurrebant,  deinde  decolorabatur  et 
granula  e viridi  glauca  apparebant.  Quas  flavescentes 
strias  non  dubium  est  incipienti  vasorum  formationi 
tribuendas  esse. 

II.  E cuniculi  cute  pars  quadrata  sesqui  - digitalis 
excisa  est  et  vulnus  simplice  tegmento  opertum.  Die 
interjecto  fascia  subcutanea,  eadem  fere  extensione,  qua 
ipsa  cutis,  excisa,  in  fundo  vulneris  adeo  contracta  erat, 
ut,  excepta  media  parte,  dimidium  pollicem  quadratum 
metiente,  totum  expleret.  Quam  contractionem  exsudo 
in  cellas  telae  cellulosae  infuso  effectam  esse,  itaque 
potius  divisione  quam  contractione  constare,  apparebat. 

Quinto  die  margines  secturae  paene  immutati,  sed 
paulo  obtusiores  facti  erant;  e fundo  autem  vulneris 
materia  ei,  quam  sub  I.  descripsi,  simillima  exsurgebat, 
in  medio  planitiem  exterioris  cutis  fere  tangens,  in 
marginibus  sub  eandem  decurrens.  Quod  complemen- 
tum infillrata  fascia  subcutanea  constabat,  superficiem 

salis  laevem  habebat,  tactu  membranae  laxae  similis 
erat. 

Octavo  die  totum  vulnus  dura  crusta  obtectum 
erat,  quae  adeo  super  planitiem  cutis  emerserat,  ut 
praeter  exteriorem  secturae  marginem  nihil  appareret. 
Abs  qua  desectae  partes  tenues  et  aqua  satis  imbutae 
nisi  corpuscula  puris  nihil  ostendebant. 

Decimo  die  sua  sponte  crusta  soluta  planitiei  pul- 
chre granulatae,  tenui  extrinsecus  pure  tectae,  cesserat. 
Quae  undecimo  die  contractis  proximis  partibus  multo 
decreverat. 

Dein  quotidie  linteo,  quo  ad  ligandum  vulnus  ute- 
bar, tenuis  et  in  cutis  speciem  formata  crustula  adhae- 
rebat, cujus  maxima  pars  sicco  pure,  exigua  granula- 
tionum substantia  constabat.  quamvis  cautissime 

pansa  ut  materia  structurae  expers  apparebat,  canaliculis 
inaequaliter  latis,  multipliciter  conjunctis,  flavescentibus 
repleta.  Nec  prima  substantia  neque  canaliculi  acido 
acelico  delebantur;  hi  e contrario  magis  perspicui  eva- 
debant. Formam  autem  nec  dimotione  nec  forti  com- 
pressione multum  mutabant,  vel  omnino  eandem  retine- 
bant. Quae  equidem  prima  vasorum  initia  esse  puto, 
nunquam  pucleos  in  iis  perceperim. 

Die  vicesimo  primo  haec  cutis  pars,  quae  interea 
plane  cicatricata  erat,  satis  ampla  extensione  denuo  ex- 
cidebatur. Cicatrix  recens  formata,  deficientibus  crini- 
bus a pristina  cute  perspicue  separata,  vix  unius  digiti 
quadrati  erat.  Exterior  superficies  aequaliter  pallida, 
parvis  squamulis  tecta  erat;  media  ejus  pars  paullulum 

eminebat.  Excisa,  quam  dixi,  cutis  parte,  hac  stratum 
superficiale  parlim  sponte  solvebatur  a profundioribus, 
quo  facto  haec  cuticula  levissime  vulneri  imposita  et 
quartam  vel  sextam  lineae  partem  crassa  apparebat,  m 
marginibus  autem  regeneratae  partis  continuatim  in  epi- 
dermidem pristinae  cutis  transiens.  Observatione  inve- 
niebatur epithelio  polyedrico  in  stratorum  modum  for- 
mato constans,  cujus  superius  stratum  polygonalibus 
cellulis  sexagesimam  vel  octogesimam  lineae  partem 
aequantibus,  quarum  nuclei  nonnisi  addito  acido  acetico 
perspicui  evadebant,  compositum  erat,  dum  profundiora 
strata  minores  rotundasque  cellulas  et  confertos  nudos- 
que,  0,002  ad  0,0025  lin.  metientes  nucleos  contine- 
bant. Quo  magis  a vulneris  marginibus  distabant,  eo 
minores  lucidioresque  cellae  erant,  magisque  perspicui 
eorum  nuclei.  Substantia,  qua  haec  nova  superior  cutis 
suppositae  cicatrisanti  telae  infixa  erat,  rotundis  nucleis 
densissimis  in  blastemate  informi  positis  constabat,  quo- 
rum diametri  0,0033  ad  0,004  lin.  habebant  quique  vel 
unum  vel  plures  nucleolos  includebant. 

Qua  superiore  cute  dimota,  nova  superficies  humi- 
dae  speciei  se  offerebat,  qua  in  media  circularis  colli- 
culus trium  fere  linearum  diametrum  habens  sanguinis 
copia  excellebat,  quae  sanguinea  puncta  in  modum  cri- 
bri dispertita  habebat.  Unde  excisa  tenuis  particula  et 
microscopicae  observationi  subjecta  praeter  multa  et  in 
marginibus  disposita  sanguinis  corpuscula  maxime  in- 
forme blastema  ostendebat,  passim  vero  numerosos  et 
ovales  nucleos,  quorum  plurimi  0,0025  lin.  longi  et 

0,0008  vel  0,0012  lin.  lati,  partim  alii  aliis  mixti,  par- 
tim  jam  ordinibus  dispersi  erant.  Totum  corpus  acido 
pyrolignoso  impositum  post  sex  horas  adeo  obduruerat, 
ut  in  tenues  secturas  facile  diminui  posset.  Horizonta- 
les secturae  e media  nova  substantia  demtae  in  infimo 
strato,  quod  informem  substantiam  nucleorum  copio- 
sissimam, per  acidum  pyrolignosum  diaphanam  et  luci- 
dissimam factam  continebat,  numerosa  horizontaliter  et 
aequaliter  decurrentia  vasa  diversissimi  luminis  osten- 
debant. Quorum  ea,  quae  0,0125  vel  0,01  latiora 
erant,  perspicuos,  granulatos  vel  nucleis  ordine  dispo- 
sitis ornatos  margines  habebant;  reliqua  ut  lineae  an- 
gustae et  lucidae  apparebant.  Substantia  in  omnibus 
erat  coloris  flavi  et  granulata.  Distantia  vasorum  inter 
\ se  diversissima  erat;  interdum  tam  propinqua  decurre- 
bant, ut  binorum  distantia  vix  duorum  vel  trium  lumi- 
num esset.  Plurime  cursum  spirae  similem  habebant, 
quem  per  longa  spatia  prosequi  licebat,  anastomosi  non 
occurrente.  Non  raro  tamen  binorum  anastomosis  sub 
acuto  angulo  observabatur. 

III.  Observatio  cicatricis  in  dorsali  cuniculi  cute 
ortae  octo  dies  post  laesionem  facta. 

Inhaerens  crusta  fere  digitum  unum  lata  erat  et 
dimidiam  amissae  substantiae  partem  habebat.  Exisa 
particula  et  plures  per  horas  acido  pyrolignoso  imbuta, 
secturae  satis  tenues  fieri  poterant.  Deinde  crusta  non- 
nisi in  marginibus  lineae  longitudine  a substantia  sub- 
strata distans  inveniebatur;  reliqua  ejus  extensio  cum 
illa  cohaerebat;  sed  planities  inferiori  substantiae,  duas 

vel  tres  lineas  crassae,  et  crustae  unam  vel  sesqui-alte- 
ram  lineam  crassae  interposita  nigricante  linea  signi- 
ficata erat.  Qno  propior  centro,  eo  crassior  crusta 
fiebat,  eo  magis  tenue  inferius  stratum.  Hoc,  quum 
recens  esset,  pallidam  carneamque  speciem  habebat; 
post  macerationem  in  modum  glutinis  aequaliter  tinctum 
erat  et  a strato  spongioso  crustae  firmiore  structura, 
jucidiore  colore  differebat.  Inferior  planities  partim 
fascia  obtecta,  inaequalis  erat  et  plicata  et  versus  mar- 
gines pristini  vulneris  paullatim  applanabatur. 

Crustaceum  stratum  puris  tantum  corpusculis  cor- 
rugatis constabat.  Obscura,  quae  alia  aliis  secernebat, 
linea  inter  nucleos  ordine  positos  et  rotundos  pauca  et 
corrugata  corpuscula  puris  continebat  plura  et  partim 
sparsas,  partim  coacervatas  pigmenti  viridis  particulas, 
circum  quas  membrana  cellulosa  non  reperiebatur,  offe- 
rebat. Quod  pigmentum  verisimile  est  diminutis  san- 
guinis corpusculis  constitisse;  diluto  autem  lixivio  cau- 
stico primo  lucidissimum  reddebatur,  deinde  solvebatur; 
acido  hydrochlorato  pallide  fusci  coloris  paullo  magis 
apparebat. 

Infimum  stratum,  in  medio  vulnere  maxime  tenue, 
pallida  ibi 'et  informi  substantia,  cui  rari  nuclei  inspersi 
erant,  constabat.  Quae  formationes  omnes  inter  rotun- 
dam et  oblongam  formam  transitus  ostendebant  et  0,005 
ad  0,02  lin.  longae  erant.  Longius  a centro  distantes 
prope  liberam  infimi  strati  superficiem  nuclei  longiores 
angustioresque  fiebant,  denique  fibrarum  formam  ob- 
tinebant, simul  ibi,  ubi  fascia  non  excisa  erat,  fasciculi 

perfectae  telae  jungentis  alii  ab  aliis  separari  poterant. 
Majore  spatio  ab  interiore  superficie  secreti  densati  nuclei 
a 0,0025  ad  0,0045  lin.  lati,  ad  0,045  longi  occurre- 
bant, qui  extremas  partes  non  multum  angustiores 
mediis  habebant  et  aliquam  musculorum  organicorum 
fibrarum  similitudinem  innuebant.  Concentrato  acido  ace- 
tico  paullum  tantummodo  pallescebant,  lixivio  caustico 
maxime  diluto  denique  paene  delebantur.  Quibus  gra- 
nulata,  flava,  parva  inspersa  erant  conglomerata.  Ex 
his  nonnullas  per  horas  acido  pyrolignoso  maceratis, 
mediocriter  siccatis,  magnas  maximeque  tenues  secturas 
praeparare  licebat;  quae  aqua  satis  imbutae  et  ad  me- 
diocrem gradum  sub  microscopio  compressae  maxima 
cum  perspicuitate  informem  substantiam  et  nucleos  fusi- 
formes ea  inclusos  offerebant  (Leberfs  corps  fibro- 
plastiques  fusiformes  sans  noyaux;  vide  Physiologie 
pathologique,  Atlas  planche  IV.  — Valentin:  Artikel 
Gewebe  in  Wagner’s  Hdwbch  der  Physiologie  Bd.  I. 
Tafel  II.  Figur  10.) 

Quod  ad  vasorum  formationem  attinet,  in  interiore 
regeneratae  substantiae  superficie  densum  rete  vasorum 
capillarium  inveniebatur,  quae  quamquam  passim  dia- 
metrum centesima  lineae  parte  majorem  habebant,  raro 
parietes  duplicibus  finibus  circumdatos  ostendebant.  Acu- 
minatis angulis  conjungebantur,  saepe  longa  spatia  multi- 
pliciter curvata  sine  ramificatione  percurrebant.  In  mar- 
ginibus cicatricis  in  majora  integrae  cutis  vasa  transibant. 
Ab  interiore  ad  exteriorem  regionem  cellae  inter  vasa 
paullatim  dilatabantur;  tum  singulae  tantum  striae  0,004 

ad  0,0033  lin.  longae  sine  anastomosibus  perspicieban- 
tur, denique  parvi  interrupti  canales  et  oblongae  cava- 
tiones diversae  et  formae  et  magnitudinis,  quae  pro 
vasorum  initiis  habenda  propter  substantiae,  quam  con- 
tinebant, colorem  puto. 

IV.  Observatio  granulationum. 

Sexto  die  post  solutam  gangraenosam  crustam  e 
granulationibus  bubonis  inguinalis,  pasta  viennensi  sa- 
nati, particula  superficialis  excisa  est.  Qua  paullum 
amplificata,  in  substantia  informi  aeque  cana  flavescen- 
tes lineae  crassitudine  diversae  occurrebant,  quae  majore 
amplificatione  striae  ligamentosae,  diametrum  a 0,033  ad 
0,006  lin.  habentes,  simplicibus  marginibus  instructae, 
maximam  partem  sanguinis  corpusculis  repletae  vide- 
bantur, quae  passim  fines  objecti  superabant.  Hae 
striae  saepe  longiora  per  spatia  eadem  vel  pauliulum 
mutata  latitudine  currebant,  ramis  inter  se  in  furcarum 
modum  formatis  jungebantur,  ramorum  diametris  simul 
decrescentibus;  saepenumero  binae  latae  striae  angu- 
stissimis, partim  recto  partint  alio  sub  angulo,  junge- 
bantur. Compressione  paullatim  aucta,  paene  omnes 
vacuefiebant,  maxime  ad  eam  directionem,  qua  decurre- 
bant, quo  facto  sanguinis  corpuscula  et  in  objectu  et  in 
finibus  ejus  dispersa  erant.  Quibus  interjecta  in  nucleo- 
rum modum  formata  corpuscula  sanguinis  corpusculis 
triplo  fere  plura  erant,  diametros  0,0045  lin.  longiores 
non  habeant,  plurima  nucleolos  nonnullos  lucidos  con- 
tinebant. Additis  aqua  et  acido  acetico,  nisi  in  paucis 
et  non  perspicue,  integumentum  a substantia  non  sepa- 

rabatur,  quod  quoties  accideret,  coi^pusculorum  puris 
nucleus  bis  vel  ter  scissus  apparebat. 

In  illis  striis  propter  substantiam,  quam  contine- 
bant, sine  dubio  pro  vasis  habendis  etiam  addito  acido 
acetico  nuclei  non  apparebant;  sed  membrana  structurae 
expers  aliquanto  magis  perspicua  fiebat.  In  prima  ob- 
jectus substantia  maximam  partem  tenuiter  granulata 
passim  fibrae  elasticae  dispersae  erant,  telae  pasta 
Viennensi  deletae  reliquiae. 

Granulationum  observatio,  quae  unguento  tartari 
stibiati  vertici  illito  ortae  erant,  idem,  quod  antea  in- 
veneram, demonstravit,  exceptis  nucleis,  quos  propterea, 
quod  granulationes  in  extremo  regeneratae  substantiae 
fine  desectae  natu  minores  erant,  verisimile  est  defuisse. 
Structurae  expers  substantia  lixivio  caustico  ocius^quam 
acido  acetico  pallescebat,  quibus  reagentibus  vasorum 
striae  diutius  resistebant. 

Perfectae  cutis  cicatrices  saepe  observatae  sunt  et 
seraper  tela  jungente  consistentes  et  epidermide  tectae 
apparebant;  deerant  cutis  papillae,  saepe  etiam  crines,  id 
quod  laevem  cicatricantis  substantiae  superficiem  ex- 
plicat. (Simon’s  Hautkrankheiten  II.  Aufl.) 

Quibus  ex  observationibus  quid  evadat,  paucis  com- 
plectar. 

1.  Cutis  et  subcutanea  tela  jungens  quam  sub- 
stantiae partem  amiserint,  in  vasis  proximarum  partium 
stasis  exsistit,  quae  exsudatum  profert.  Hoc  exsuda- 
tum et  in  telis  marginum  vulneris  et  in  liberis  super- 
ficiebus  concentratur. 

2.  Contractio,  quae  dicitur,  vulneris  marginum 
hac  exsudati  infiltratione  efficitur.  Exsudationes  in  libera 
vulneris  superficie  positae  nonnisi  stratum  normalibus 
telis  vicinum  in  manentem  telam  mutatur;  reliqua  in  pus 
abeunt  et,  nisi  dimoventur,  crustam  formant. 

3.  In  cuniculorum  exsudato  tertio  vel  quarto  die 
rotundi  nuelei  exsistunt,  qui  paullatim  in  longitudinem 
deducti  denique  in  fibras  concrescunt.  Cellas  nunquam 
inveni;  caudata,  quae  dicuntur,  corpuscula  esse  mihi 
visa  sunt  nuclei  cum  adhaereute  blastemati  informi. 

4.  Granulationes  sunt  exsudatum  in  superficie 
vulneris  exsistens,  quod  quum  in  finibus  normalis  telae 
sit,  ab  his  organisationis  impetum  obtinet.  Quo  longius 
a vulneris  marginibus  distant,  eo  longius  a perfecto  re- 
generationis statu  absunt.  Hoc  marginum  vulneris  mo- 
mento res  in  chirurgia  saepe  observata  declaratur, 
quod  amissa  cutis  substantia  in  iis  locis,  ubi  haec  sub- 
stratis partibus  solidis  affixa  est,  ut  in  crure  et  in  ca- 
pite comato,  difficillime  regeneratur. 

5.  Canates  sanguinis  pleni  et  cavationes  in  no- 
vissimis quibusque  granulationibus  inveniuntur.  Qunc 
post  septimanam  numerosa  vasa  parietibus  structura 
carentibus  inclusa  continent,  multo  majoris  luminis, 
quam  capillaria  perfectarum  telarum  vasa  possident. 

6.  Contractionem,  quae  dicitur,  granulationum 
verisimile  est  eo  effici,  quod,  dum  solidae  exsudati 
partes*  ad  telas  formandas  adhibentur,  fluidae  maximam 
partem  resorbentur.  Cui  desolatio  multorum  vasorum 
nescio  an  addenda  sit. 

7.  Epidermis  in  culis  cicatricibus  posita  eadem 
natura  est,  qua  normalis.  Cujus  eliam  formationem 
verisimillimum  est  a marginibus  vulneris  initium  capere, 
quod  cum  epidermide  eorum  multo  magis  quam  cum 
cicatrisante  substantia  ei  supposita  cohaeret,  et  quo 
magis  ad  medium  vulnus  accedit,  eo  recentiora  habet 
elementa. 

8.  Cicatrices  cutis  prius  epidermide  teguntur,  quam 
in  telam  jungentem  mutatae  sint.  In  cutis  cicatricibus 
cuniculorum  epidermis  satis  firma  jam  sub  finem  tertiae 
septimanae  post  laesionem  invenitur. 


VITA. 

Guilelmus  Neubauer,  anno  1826  Dramburgi, 
patre  Carolo  Friderico,  matre  Carolota  e gente 
Brewing  natus  sum.  Primis  litterarum  rudimentis  im- 
butus, scholam  Colbergensem  usque  ad  annum  quintum 
decimum  frequentavi.  Deinde  pharmaceuta  factus  sex 
per  annos  variis  in  oppidis  medicamentis  praeparandis 
operam  navavi.  Cujus  rei  taedio  paene  oppressus, 
confecto  maturitatis  examine,  civibus  instituti  regii  me- 
dico-chirurgici  Friderico-Guilelmiani  mense  Octobri  anni 
1847  adscriptus  sum  et  per  septem  semestria  hisce 
interfui  scholis: 

Cei.  Boehm  de  aciurgia; 

111.  Casper  de  medicina  forensi  et  de  arte  for- 
mulas medicas  rite  concinnandi; 

Jll.  Dove  de  physice; 

Exp.  Elsholz  de  tironum  invalidorumque  militum 
examine,  de  morbis  simulatis  et  dissimulatis; 

Beat.  Hecker  de  encyclopaedia  medica,  de  Celsi 
libris,  de  pathologia  generali; 

111.  Juengken  de  chirurgia  et  de  laesionibus; 

111.  Langenbeck  de  morbis  ossium; 


Exp.  Lauer  de  morbis  syphiliticis,  de  therapia 
generali,  de  semiotice; 

111.  Lichtenstein  de  zoologia; 

Beat.  Link  de  botanice,  de  naturali  historia,  de 
physiologia  generali; 

111.  Mueller  de  anatomia  universa  organorum  sen- 
suum, de  anatomia  comparata  et  pathologica,  de  phy- 
siologia universa  et  generationis; 

111.  Mitscherlich  sen.  de  chemia  et  anorganica 
et  organica ; 

111.  Mitscherlich  jun.  de  materia  medica  et  me- 
dicaminibus excitantibus; 

Exp.  Oeltze  de  operationibus  ophthalmiatricis; 

Cei.  Preuss  de  historia  borussica; 

111.  Romberg  de  pathologia  et  therapia  speciali; 

Exp.  Simon  de  morbis  syphiliticis; 

Cei.  Troschel  de  arte  fascias  rite  applicandi,  de 
fracturis  et  luxationibus; 

IU.  Weiss  de  mineralogia; 

Cei.  Werder  de  logice  et  psychologia. 

Artem  cadavera  rite  secandi  111.  Schlemm  me 
docuit. 

Exercitationibus  clinicis  interfui  medicis  111.  Rom- 
berg, 111.  Schoenlein,  Cei.  Wolff;  chirurgicis  et 
ophthalmiatricis  111.  Juengken  et  111.  Langenbeck; 
obstetriciis  Cei.  Schmidt;  morborum  syphiliticorum 
Exp.  Simon;  in  operationibus  circa  corpora  mortuorum 
exercendis  dux  mihi  fuit  Cei  Boehm;  medico-forensi- 
bus  exercitationibus  IlL  Casper. 


Quibus  omnibus  viris  optime  de  me  meritis  gratias 
quam  maximas  ago  semperque  habebo. 

Jam  vero  tentaminibus  tam  philosophico  quam  me- 
dico, atque  examine  rigoroso  coram  Gratioso  medico- 
rum ordine  superatis,  spero  fore,  ut  dissertatione  the- 
sibusque defensis,  summi  in  medicina  et  chirurgia  ho- 
nores in  me  conferantur. 


THESES. 

1.  Morbi  animi  sunt  morbi  cerebri. 

2.  Neuralgia  est  dolor. 

3.  Multorum  aegrorum  melior  foret  sors  deficiente 
medicorum  ope,  quam  eadem  adjuvante. 

4.  Barba  non  decus  solum,  sed  etiam  tutela. 


